31993R3499
L 319/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3499/93 НА КОМИСИЯТА
от 20 декември 1993 година
за изменение на Регламент (ЕИО) № 2837/93 относно определянето на подробни правила за прилагането на Регламент (ЕИО) № 2019/93 на Съвета по отношение на поддържането на маслинови горички в традиционните площи за отглеждане на маслини
КОМИСИЯТА НА ЕВРОПЕЙСКИTЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2019/93 на Съвета от 19 юли 1993 г. относно въвеждането на специални мерки за малките острови в Егейско море по отношение на някои селскостопански продукти (1) и по-специално член 11, параграф 2 от него,
като има предвид, че Регламент (ЕИО) № 2837/93 на Комисията (2) определя подробните правила за прилагането на схемата за помощ за поддържане на маслиновите горички на малките острови в Егейско море, както и разпоредбите за контрол и санкции;
като има предвид, че проверките, предвидени с цел гарантиране съответствието с необходимите условия за предоставяне на помощ, трябва да бъдат направени за 1993 г. в рамките на ограничен срок и при всички случаи преди 31 декември 1993 г.;
като има предвид, че с оглед на географското разположение на островите в Егейско море и трудностите при прилагането на тази нова схема за помощ следва да бъде удължен крайният срок за плащане през периода, в който трябва да бъдат извършени всички необходими проверки;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2837/93 се изменя, както следва:
1.
В член 2, параграф 1, втора алинея датата „31 декември 1993 г.“ се заменя с датата „31 януари 1994 г.“.
2.
В член 5, последната алинея датата „28 февруари 1994 г.“ се заменя с датата „31 март 1994 г.“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1993 година.